open-index/open-wikipedia-markdown huggingface dataset:
น้ำมันปาล์ม

**น้ำมันปาล์ม** () สกัดจาก ปาล์มน้ำมัน เป็นพืชน้ำมันที่ให้ปริมาณน้ำมันสูงถึง  0.6 - 0.8 ตัน/ไร่/ปี  เมื่อเปรียบเทียบกับพืชน้ำมันชนิดอื่น สามารถนำไปใช้ในอุตสาหกรรมผลิตภัณฑ์อาหารและใช้ในการประกอบอาหารเนื่องจากมีคุณสมบัติทนความร้อนได้สูง  ไม่ทำให้เกิดสารก่อมะเร็ง น้ำมันปาล์มมีราคาต่ำกว่าน้ำมันพืชชนิดอื่น นอกจากนี้ปาล์มน้ำมันเป็นพืชที่ปลอดจากสารตัดแต่งพันธุกรรม (GMOs) น้ำมันปาล์มผลิตได้เองในประเทศการใช้ประโยชน์จากปาล์มน้ำมันจะก่อให้เกิดมูลค่าเพิ่มและรายได้โดยรวมของประเทศ

## ประวัติศาสตร์
น้ำมันปาล์ม (จากน้ำมันปาล์มแอฟริกัน) ได้รับการยอมรับในแอฟริกาตะวันตกและมีการใช้อย่างกว้างขวางมาใช้เป็นน้ำมันปรุงอาหาร ในการค้ายุโรป  บางครั้งซื้อน้ำมันปาล์มมาใช้ในยุโรป แต่ทว่าน้ำมันปาล์มมีคุณภาพต่ำกว่าน้ำมันมะกอกจึงไม่ได้ใช้อย่างแพร่หลายในยุโรป น้ำมันปาล์มนั้นเป็นสิ่งที่หายากในแอฟริกาตะวันตก

น้ำมันปาล์มกลายเป็นสินค้าโภคภัณฑ์ที่ผู้ค้าชาวอังกฤษต้องการ เพราะใช้เป็นสารหล่อลื่นเครื่องจักรของโรงงานอุตสาหกรรมระหว่างยุคปฏิวัติอุตสาหกรรมของสหราชอาณาจักร

## ประเภท
น้ำมันปาล์ม แบ่งออกเป็น 2 ชนิด ได้แก่ 

# น้ำมันปาล์มดิบ  (Crude  Palm  Oil)  สกัดได้จากส่วนเปลือกสดของผลปาล์มน้ำมัน
# น้ำมันเมล็ดในปาล์ม  (Crude  Palm  Kernel  Oil)  สกัดได้จากเมล็ดในของผลปาล์มน้ำมัน

## โภชนาการ
น้ำมันปาล์มประกอบด้วยกรดไขมัน ,เอสเทอร์กับกลีเซอรอล เช่นเดียวกับไขมันปกติทั่ว ไขมันอิ่มตัวจะสูง และมีกรดปาล์มิติก 

## การผลิตในแต่ละภูมิภาค
[thumb|right|ผลผลิตน้ำมันปาล์มในปี [ค.ศ. 2013]]
การผลิตน้ำมันปาล์มรายใหญ่ คือ ประเทศอินโดนีเซีย และ ประเทศมาเลเซีย ประเทศไนจีเรีย ประเทศโคลอมเบีย ประเทศเบนิน ประเทศเคนยา ประเทศกานา 

## อ้างอิง

หมวดหมู่:น้ำมันพืช
อำเภอหนองสองห้อง

**หนองสองห้อง** เป็นอำเภอหนึ่งของจังหวัดขอนแก่น

## ที่ตั้งและอาณาเขต
อำเภอหนองสองห้องตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอโนนศิลา อำเภอบ้านไผ่ และอำเภอเปือยน้อย
* **ทิศตะวันออก** ติดต่อกับอำเภอนาเชือก (จังหวัดมหาสารคาม) และอำเภอนาโพธิ์ (จังหวัดบุรีรัมย์)
* **ทิศใต้** ติดต่อกับอำเภอพุทไธสง อำเภอบ้านใหม่ไชยพจน์ (จังหวัดบุรีรัมย์) และอำเภอประทาย (จังหวัดนครราชสีมา)
* **ทิศตะวันตก** ติดต่อกับอำเภอพล

## การแบ่งเขตการปกครอง
### การปกครองส่วนภูมิภาค
อำเภอหนองสองห้องแบ่งพื้นที่การปกครองออกเป็น 12 ตำบล 138 หมู่บ้าน ได้แก่

### การปกครองส่วนท้องถิ่น
ท้องที่อำเภอหนองสองห้องประกอบด้วยองค์กรปกครองส่วนท้องถิ่น 13 แห่ง ได้แก่
* **[[เทศบาลตำบลหนองสองห้อง (จังหวัดขอนแก่น)|เทศบาลตำบลหนองสองห้อง]]** ครอบคลุมพื้นที่บางส่วนของตำบลหนองสองห้อง
* **เทศบาลตำบลวังหิน** ครอบคลุมพื้นที่ตำบลวังหินทั้งตำบล
* **[[องค์การบริหารส่วนตำบลหนองสองห้อง]]** ครอบคลุมพื้นที่ตำบลหนองสองห้อง (เฉพาะนอกเขตเทศบาลตำบลหนองสองห้อง)
* **องค์การบริหารส่วนตำบลคึมชาด** ครอบคลุมพื้นที่ตำบลคึมชาดทั้งตำบล
* **องค์การบริหารส่วนตำบลโนนธาตุ** ครอบคลุมพื้นที่ตำบลโนนธาตุทั้งตำบล
* **องค์การบริหารส่วนตำบลตะกั่วป่า** ครอบคลุมพื้นที่ตำบลตะกั่วป่าทั้งตำบล
* **องค์การบริหารส่วนตำบลสำโรง** ครอบคลุมพื้นที่ตำบลสำโรงทั้งตำบล
* **องค์การบริหารส่วนตำบลหนองเม็ก** ครอบคลุมพื้นที่ตำบลหนองเม็กทั้งตำบล
* **องค์การบริหารส่วนตำบลดอนดู่** ครอบคลุมพื้นที่ตำบลดอนดู่ทั้งตำบล
* **องค์การบริหารส่วนตำบลดงเค็ง** ครอบคลุมพื้นที่ตำบลดงเค็งทั้งตำบล
* **องค์การบริหารส่วนตำบลหันโจด** ครอบคลุมพื้นที่ตำบลหันโจดทั้งตำบล
* **องค์การบริหารส่วนตำบลดอนดั่ง** ครอบคลุมพื้นที่ตำบลดอนดั่งทั้งตำบล
* **องค์การบริหารส่วนตำบลหนองไผ่ล้อม** ครอบคลุมพื้นที่ตำบลหนองไผ่ล้อมทั้งตำบล


หนองสองห้อง
กีฬาแหลมทอง 1963

**กีฬาแหลมทอง 1963** เคยถูกกำหนดให้เป็นกีฬาแหลมทองครั้งที่ 3 ซึ่งต้องจัดขึ้นโดยมีประเทศกัมพูชาเป็นเจ้าภาพจัดการแข่งขันที่กรุงพนมเปญ ในปี พ.ศ. 2506 แต่เมื่อถึงกำหนด กัมพูชาไม่สามารถจัดการแข่งขันได้ เนื่องจากระยะนั้นกัมพูชาได้ตัดสัมพันธไมตรีกับไทยกรณีพิพาทเรื่องเขาพระวิหารกับไทย ซึ่งกัมพูชาเห็นว่าประเทศไทย เป็นเจ้าของกีฬาแหลมทอง จึงไม่ยอมจัดการแข่งขันตามกำหนด ทำให้เจ้าภาพจัดการแข่งขันตกเป็นของประเทศลาว อย่างไรก็ตามลาวได้ขอถอนตัวเนื่องจากปัญหาด้านการเงิน ท้ายที่สุดแล้วการแข่งขันกีฬาแหลมทองครั้งที่ 3 จึงต้องเลื่อนออกไปจัดขึ้นในปี พ.ศ. 2508 ณ **[[กัวลาลัมเปอร์]] [[ประเทศมาเลเซีย]] 14 - 21 ธันวาคม พ.ศ. 2508** ในชื่อ **[[กีฬาแหลมทอง 1965]] **

## อ้างอิง

หมวดหมู่:พ.ศ. 2506
หมวดหมู่:กีฬาแหลมทอง
ภาษาแอราเมอิกสะมาริตัน

**ภาษาแอราเมอิกสะมาริตัน** หรือ**ภาษาสะมาริตัน**เป็นสำเนียงของภาษาแอราเมอิกที่ใช้โดยชาวสะมาริตันทั้งทางศาสนาและวิชาการ ภาษานี้ต่างจากภาษาฮีบรูสะมาริตัน ภาษาแอราเมอิกสะมาริตันนี้คาดว่าเคยใช้เป็นภาษาพูดในช่วงพุทธศตวรรษที่ 15-17 มีความคล้ายคลึงกับภาษาแอราเมอิกในตาร์ฆูมีม เขียนด้วยอักษรสะมาริตัน

## อ้างอิง

## บรรณานุกรม
*J. Rosenberg, , A. Hartleben's Verlag: Wien, Pest, Leipzig.
*Nicholls, G. F. *A Grammar of the Samaritan Language with Extracts and Vocabulary*. London: Samuel Bagster and Sons, 1858.
*Tal, Abraham, *A Dictionary of Samaritan Aramaic*: Brill 2000 

## แหล่งข้อมูลอื่น
* Samaritan Aramaic Targum - Aramaic text of Samaritan Targum with English translation. 
* https://www.the-samaritans.net  -https://www.the-samaritans.net - The Samaritan prayers services and liturgy.

แอราเมอิกสะมาริตัน
บทตั้ง

**บทตั้ง** (; จาก ;  *สิ่งที่ได้รับ*) ในทางคณิตศาสตร์ คือ ประพจน์หรือทฤษฎีบทที่พิสูจน์แล้ว บทตั้งโดยมากเป็นเสมือนขั้นบันไดเพื่อพิสูจน์ทฤษฎีบทอื่น ๆ บางบทตั้งยังถือว่าเป็นทฤษฎีบทสำคัญในคณิตศาสตร์สาขานั้น ๆ 

ในทางคณิตตรรกศาสตร์ไม่ถือว่ามีความแตกต่างระหว่างบทตั้งและทฤษฎีบท ทุกข้อความที่พิสูจน์ได้เป็นทฤษฎีบททั้งสิ้น 

## ตัวอย่างบทตั้งที่สำคัญ
* บทตั้งของเบซู (Bézout's lemma) เกี่ยวกับความสัมพันธ์ของตัวหารร่วมมาก
* บทตั้งของฟาร์กัส (Farkas' lemma)
* บทตั้งของฟาตู (Fatou's lemma)
* บทตั้งของเกาส์ (Gauss' lemma) เกี่ยวกับพหุนามและทฤษฎีจำนวน
* บทตั้งของอิโต (Itô's lemma)
* บทตั้งของจอร์แดน (Jordan's lemma)
* บทตั้งของคือนิก (Kőnig's lemma) เกี่ยวกับเงื่อนไขที่ทำให้กราฟมีทางเดินอนันต์
* บทตั้งของนากายามะ (Nakayama's lemma)
* บทตั้งของปวงกาเร (Poincaré's lemma)
* บทตั้งของรีสซ์ (Riesz's lemma) เกี่ยวกับความหนาแน่นของสับสเปซในปริภูมิเวกเตอร์มีนอร์ม
* บทตั้งของชูร์ (Schur's lemma) 
* บทตั้งของอูรีซอห์น (Urysohn's lemma) เกี่ยวกับความเป็นปรกติของปริภูมิเชิงทอพอโลยี
* บทตั้งปกคลุมของวิตาลี (Vitali covering lemma)
* บทตั้งโยเนดะ (Yoneda lemma) ในทฤษฎีประเภท
* บทตั้งของซอร์น (Zorn's lemma) เกี่ยวกับสมาชิกใหญ่สุดของเซตอันดับบางส่วน

## อ้างอิง

หมวดหมู่:คำศัพท์คณิตศาสตร์
เทศกาลเสวี่ยตุ้น

**เทศกาลเสวี่ยตุ้น** หรือ **เทศกาลนมเปรี้ยว** (; เสวี่ยตุ้น ในภาษาทิเบต แปลว่า งานเลี้ยงนมเปรี้ยว ) เป็นเทศกาลของชาวทิเบต จัดขึ้นที่เมืองลาซาช่วงวันที่ 12-18 สิงหาคม ของทุกปี เริ่มมาตั้งแต่กลางศตวรรษที่ 11 โดยประกอบไปด้วยด้วยพิธีการคลี่ภาพพระบฏ การดูละครทิเบตและการเดินชมสวน

## การคลี่ภาพพระบฏ
การคลี่ภาพพระบฏออกผึ่งแดดนั้นจะเริ่มขึ้นบนไหล่เขาหลังวัดเดรปุง ตั้งแต่พระอาทิตย์ขึ้น มีเสียงแตรประกอบพิธี พระทิเบตกว่าร้อยรูปจะคลี่ภาพพระบฏผื่นใหญ่ซึ่งมีขนาดใหญ่ถึง 500 ตารางเมตร ชาวทิเบตจะมารอดูพิธีคลี่ภาพพระบฏ ในคืนก่อนวันจัดงาน โดยมักจะกางเต๊นท์รอบ ๆ วัดเดรปุง 

## อ้างอิง

* เทศกาลเสวี่ยตุ้น เทศกาลที่น่าตื่นตาตื่นใจของชาวทิเบต

## แหล่งข้อมูลอื่น
*  The Shoton Festival in Lhasa  

หมวดหมู่:ทิเบต
เสวี่ยตุ้น
แคปต์ชา

thumb|นี่คือแคปต์ชาของ "smwm" ที่ถูกปิดบังข้อความจากการตีความของคอมพิวเตอร์ โดยการบิดตัวอักษรและเพิ่มการไล่ระดับสีพื้นหลังเล็กน้อย
thumb|โดยปกติแล้วแคปต์ชาจะมีช่องข้อความข้างใต้ ซึ่งจะเป็นที่ที่ให้ผู้ใช้ใส่ข้อความที่พวกเขาเห็น โดยในกรณีนี้คือ ''"sclt ..was here"''
**แคปต์ชา** (; ) เป็นแบบทดสอบอย่างหนึ่งเพื่อเข้าสู่ระบบคอมพิวเตอร์แบบโต้ตอบ เพื่อทดสอบว่าผู้ใช้งานเป็นมนุษย์จริงหรือไม่ (ว่าไม่ใช่บอตหรือโปรแกรมอัตโนมัติ) โดยคำว่า CAPTCHA ย่อมาจาก "**C**ompletely **A**utomated **P**ublic **T**uring test to tell **C**omputers and **H**umans **A**part" (*[[การทดสอบของทัวริง]]สาธารณะแบบอัตโนมัติเพื่อแยกแยะว่าเป็นคอมพิวเตอร์กับมนุษย์อย่างสมบูรณ์*)

คำนี้ได้ถูกบัญญัติในปี พ.ศ. 2543 โดย ลูอิส วอน ออห์น, มานูเอล บลูม, นิโคลัส เจ. ฮอปเปอร์ และจอห์น แลงฟอร์ด ซึ่งแคปต์ชาชนิดที่เราใช้ส่วนใหญ่ได้ถูกคิดค้นโดย 2 กลุ่มที่ทำงานร่วมกัน นั่นคือ (1) มาร์ก ดี. ลิลลิบริดจ์, มาร์ติน อบาดิ, คริชนา ภารัต และแอนเดร โบรเดอร์ และ (2) อิราน เรเชฟ, กิลี รอแนน, ไอลอน โซแลน รูปแบบของแคปต์ชานี้ต้องการให้ผู้ใช้พิมพ์ตัวอักษรของภาพที่บิดเบี้ยว บางครั้งอาจมีการเพิ่มตัวอักษรหรือตัวเลขที่ปิดบังไว้ที่ปรากฏบนหน้าจอ เนื่องจากการทดสอบนี้ถูกบริหารจัดการโดยคอมพิวเตอร์ ซึ่งตรงข้ามกับการทดสอบทัวริงที่ใช้มนุษย์ในการบริหารจัดการ ดังนั้นแล้วในบางครั้งก็อาจมีการอธิบายแคปต์ชาไว้ว่าเป็นการทดสอบของทัวริงแบบย้อนกลับ

แคปต์ชาอาจใช้ในการตอบกลับฟอรั่มหรือเว็บบอร์ดสาธารณะทั่วไปตามอินเทอร์เน็ต ทั้งนี้เพื่อป้องกันบอตหรือโปรแกรมอัตโนมัติทำการส่งข้อความไม่พึงประสงค์ เช่น สแปม โฆษณา เป็นต้น

## ดูเพิ่ม
* รีแคปต์ชา
* ไมโครเพย์เมนต์

## อ้างอิง

## แหล่งข้อมูลอื่น

* เว็บไซต์ captcha.org
* 
* 

หมวดหมู่:คอมพิวเตอร์วิทัศน์
หมวดหมู่:ปัญญาประดิษฐ์
หมวดหมู่:ความปลอดภัยของคอมพิวเตอร์
หมวดหมู่:คำศัพท์อินเทอร์เน็ต
หมวดหมู่:บอต
คณะรัฐมนตรีไทย คณะที่ 14

คณะรัฐมนตรี คณะที่ 14 (31 มกราคม พ.ศ. 2489 - 24 มีนาคม พ.ศ. 2489)

ควง อภัยวงศ์ เป็น นายกรัฐมนตรี ประกาศพระบรมราชโองการ ลงวันที่ 31 มกราคม พ.ศ. 2489

พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เป็นผู้ทรงลงพระปรมาภิไธยในประกาศ

พระยามานวราชเสวี (ปลอด วิเชียร ณ สงขลา) ประธานสภาผู้แทนราษฎร เป็นผู้ลงนามรับสนองพระบรมราชโองการ

## รายชื่อคณะรัฐมนตรี คณะที่ 14
**ในวันที่ 2 กุมภาพันธ์ พ.ศ. 2489 มีการแต่งตั้งคณะรัฐมนตรี ดังนี้**
# พระยาศรีวิสารวาจา (เทียนเลี้ยง ฮุนตระกูล) เป็นรัฐมนตรีว่าการกระทรวงการคลัง
# หม่อมราชวงศ์เสนีย์ ปราโมช เป็นรัฐมนตรีว่าการกระทรวงการต่างประเทศ
# พระสุทธิอรรถนฤมนตร์ (สุข เลขยานนท์) เป็นรัฐมนตรีช่วยว่าการกระทรวงการต่างประเทศ
# พลโท ชิต มั่นศิลป์ สินาดโยธารักษ์ เป็นรัฐมนตรีว่าการกระทรวงกลาโหม
# พระยาอัชราชทรงสิริ (แม้น อรุณลักษณ์) เป็นรัฐมนตรีว่าการกระทรวงเกษตราธิการ
# พลโท หลวงเกรียงศักดิ์พิชิต (ค้วน จินตะคุณ) เป็นรัฐมนตรีว่าการกระทรวงสาธารณสุข
# นายประจวบ บุนนาค เป็นรัฐมนตรีช่วยว่าการกระทรวงสาธารณสุข
# นาวาเอก หลวงศุภชลาศัย (บุง ศุภชลาศัย) เป็นรัฐมนตรีว่าการกระทรวงอุตสาหกรรม
# พันตรี ควง อภัยวงศ์ เป็นรัฐมนตรีว่าการกระทรวงคมนาคม
# เจ้าพระยาศรีธรรมาธิเบศ (จิตร ณ สงขลา) เป็นรัฐมนตรีว่าการกระทรวงยุติธรรม
# พลอากาศตรี มุนี มหาสันทนะ เวชยันต์รังสฤษฎ์ เป็นรัฐมนตรีว่าการกระทรวงพานิชย์
# นายศรีเสนา สมบัติศิริ เป็นรัฐมนตรีว่าการกระทรวงมหาดไทย
# พระตีรณสารวิศวกรรม (ตรี ตีรณสาร) เป็นรัฐมนตรีว่าการกระทรวงศึกษาธิการ
# นายชม จารุรัตน์ เป็น รัฐมนตรี
# พันเอก น้อม เกตุนุติ เป็น รัฐมนตรี
# นายเลียง ไชยกาล เป็น รัฐมนตรี
# หลวงอังคณานุรักษ์ (สมถวิล เทพาคำ) เป็น รัฐมนตรี
# นายสุวิชช พันธเศรษฐ เป็น รัฐมนตรี
# นายใหญ่ ศวิตชาติ เป็น รัฐมนตรี
# นายฟอง สิทธิธรรม เป็นรัฐมนตรี
# นายกองใหญ่ บุญเท่ง ทองสวัสดิ์ เป็นรัฐมนตรี

## การแถลงนโยบายของคณะรัฐมนตรี คณะที่ 14
คณะรัฐมนตรีแถลงนโยบายต่อสภาผู้แทนราษฎร ระหว่างวันที่ 7 ถึง 8 กุมภาพันธ์ พ.ศ. 2489 และได้รับความไว้วางใจ ในวันที่ 8 กุมภาพันธ์ พ.ศ. 2489 คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2489 เล่ม 63 ตอน 9 หน้า 161

## การสิ้นสุดของคณะรัฐมนตรี คณะที่ 14
คณะรัฐมนตรี คณะที่ 14 ของไทยสิ้นสุดลง เพราะเหตุที่ที่ประชุมสภาผู้แทนราษฎร ได้พิจารณา ร่างพระราชบัญญัติคุ้มครองค่าใช้จ่ายของประชาชนในภาวะคับขัน พ.ศ. 2489 (พ.ร.บ.ปักป้ายข้าวเหนียว) ซึ่ง นายทองอินทร์ ภูริพัฒน์ (ส.ส.จังหวัดอุบลราชธานี) เป็นผู้เสนอ คณะรัฐมนตรีได้แถลงให้สภาทราบแล้วว่า คณะรัฐมนตรีไม่สามารถปฏิบัติตาม ร่างพระราชบัญญัตินั้นได้ และเกรงจะเป็นการเดือดร้อน แก่ประชาชนทั่วไป แต่สภาฯได้ลงมติรับหลักการ ด้วยคะแนนเสียง 65 ต่อ 63 รัฐมนตรีทั้งคณะ จึงได้กราบถวายบังคมลาออกจากตำแหน่ง ตั้งแต่วันที่ 18 มีนาคม พ.ศ. 2489 ประกาศเมื่อวันที่ 24 มีนาคม พ.ศ. 2489

## อ้างอิง

## แหล่งข้อมูลอื่น
* คณะรัฐมนตรีคณะที่ 14 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
หมวดหมู่:ควง อภัยวงศ์
คณะรัฐมนตรีไทย คณะที่ 19

**[[คณะรัฐมนตรีไทย|คณะรัฐมนตรี]]** คณะที่ 19 ของไทย (10 พฤศจิกายน พ.ศ. 2490 - 21 กุมภาพันธ์ พ.ศ. 2491)

**[[ควง อภัยวงศ์]]** เป็น นายกรัฐมนตรี ประกาศพระบรมราชโองการ เมื่อวันที่ 10 พฤศจิกายน พ.ศ. 2490

สมเด็จพระเจ้าบรมวงศ์เธอ กรมพระยาชัยนาทนเรนทร ประธานอภิรัฐมนตรี เป็นผู้รับสนองพระบรมราชโองการ

## รายชื่อคณะรัฐมนตรี คณะที่ 19
**ในวันที่ 11 พฤศจิกายน พ.ศ. 2490 มีการแต่งตั้งคณะรัฐมนตรี ดังนี้**
# พระวรวงศ์เธอ พระองค์เจ้าวิวัฒนไชย เป็น รัฐมนตรีว่าการกระทรวงการคลัง
# พระยาศรีวิสารวาจา (เทียนเลี้ยง ฮุนตระกูล) เป็น รัฐมนตรีว่าการกระทรวงการต่างประเทศ
# นายประจวบ บุนนาค เป็น รัฐมนตรีว่าการกระทรวงสาธารณสุข
# พลเรือตรี เล็ก สุมิตร เป็น รัฐมนตรีช่วยว่าการกระทรวงสาธารณสุข
# พลโท หลวงชาตินักรบ (ศุข ชาตินักรบ) เป็น รัฐมนตรีว่าการกระทรวงกลาโหม
# พันเอก น้อม เกตุนุติ เป็น รัฐมนตรีช่วยว่าการกระทรวงกลาโหม
# นายควง อภัยวงศ์ เป็น รัฐมนตรีว่าการกระทรวงเกษตราธิการ
# พลอากาศตรี มุนี มหาสันทนะ เวชยันต์รังสฤษฎ์ เป็น รัฐมนตรีว่าการกระทรวงคมนาคม
# หม่อมหลวงอุดม สนิทวงศ์ เป็น รัฐมนตรีช่วยว่าการกระทรวงคมนาคม
# หม่อมหลวงเดช สนิทวงศ์ เป็น รัฐมนตรีว่าการกระทรวงพาณิชย์
# พลโทชิต มั่นศิลป์ สินาดโยธารักษ์ เป็น รัฐมนตรีว่าการกระทรวงมหาดไทย
# พระยาอรรถการีย์นิพนธ์ (สิทธิ จุณณานนท์) เป็น รัฐมนตรีช่วยว่าการกระทรวงมหาดไทย
# หม่อมราชวงศ์เสนีย์ ปราโมช เป็น รัฐมนตรีว่าการกระทรวงยุติธรรม
# นายเลื่อน ศราภัยวาณิช เป็น รัฐมนตรีว่าการกระทรวงศึกษาธิการ
# นาวาเอก หลวงศุภชลาศัย (บุง ศุภชลาศัย) เป็น รัฐมนตรีว่าการกระทรวงอุตสาหกรรม
# นายชม จารุรัตน์ เป็น รัฐมนตรีช่วยว่าการกระทรวงอุตสาหกรรม
# หม่อมราชวงศ์คึกฤทธิ์ ปราโมช เป็น รัฐมนตรี
# นาวาอากาศเอกเลื่อน พงษ์โสภณ เป็น รัฐมนตรี
# นาวาเอก พระยาวิชิตชลธี (ทองดี สุวรรณพฤกษ์) เป็น รัฐมนตรี
# นายศรีเสนา สมบัติศิริ เป็นรัฐมนตรี
# หลวงอังคณานุรักษ์ (สมถวิล เทพาคำ) เป็น รัฐมนตรี

## การแถลงนโยบายของคณะรัฐมนตรี คณะที่ 19
คณะรัฐมนตรีแถลงนโยบายและวุฒิสภาได้อภิปรายนโยบายของคณะรัฐมนตรี ตั้งแต่วันที่ 27 จนถึงวันที่ 29 พฤศจิกายน พ.ศ. 2490 จึงได้ให้ความไว้วางใจคำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2490 เล่ม 64 ตอน 60 หน้า 3213

## การปรับปรุงคณะรัฐมนตรี
คณะรัฐมนตรีได้มีการเปลี่ยนแปลง คือ
* วันที่ 18 พฤศจิกายน พ.ศ. 2490
# นายควง อภัยวงศ์ รัฐมนตรีว่าการกระทรวงเกษตราธิการ ได้กราบถวายบังคมลาออกจากตำแหน่ง
# หม่อมเจ้าสิทธิพร กฤดากร เป็น รัฐมนตรีว่าการกระทรวงเกษตราธิการ แทน

* วันที่ 4 ธันวาคม พ.ศ. 2490
# นายใหญ่ ศเวตชาติ เป็น รัฐมนตรี
# นายสอ เศรษฐบุตร เป็น รัฐมนตรี

## การสิ้นสุดของคณะรัฐมนตรี คณะที่ 19
คณะรัฐมนตรี คณะที่ 19 สิ้นสุดลง เพราะได้กราบถวายบังคมลาออกจากตำแหน่ง โดยที่ได้มีการเลือกตั้งสมาชิกสภาผู้แทนราษฎรใหม่ ตามรัฐธรรมนูญฉบับชั่วคราวแล้ว และได้ดำรงตำแหน่งมาครบ 90 วัน ลาออกเมื่อวันที่ 6 กุมภาพันธ์ พ.ศ. 2491

## อ้างอิง

## แหล่งข้อมูลอื่น
* คณะรัฐมนตรีคณะที่ 19 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
หมวดหมู่:ควง อภัยวงศ์
คณะรัฐมนตรีไทย คณะที่ 20

**[[คณะรัฐมนตรีไทย|คณะรัฐมนตรี]]** คณะที่ 20 ของไทย (21 กุมภาพันธ์ พ.ศ. 2491 - 8 เมษายน พ.ศ. 2491)

ควง อภัยวงศ์ เป็นนายกรัฐมนตรี ประกาศพระบรมราชโองการ เมื่อวันที่ 21 กุมภาพันธ์ พ.ศ. 2491

คณะผู้สำเร็จราชการแทนพระองค์ ประกอบด้วยสมเด็จพระเจ้าบรมวงศ์เธอ กรมพระยาชัยนาทนเรนทร, พระวรวงศ์เธอ กรมหมื่นอดิศรอุดมศักดิ์, พระวรวงศ์เธอ กรมหมื่นพิทยลาภพฤฒิยากร, พระยามานวราชเสวี (ปลอด วิเชียร ณ สงขลา) และ อดุล อดุลเดชจรัส เป็นผู้ลงนามในประกาศ

สมเด็จพระเจ้าบรมวงศ์เธอ กรมพระยาชัยนาทนเรนทร ประธานคณะอภิรัฐมนตรี เป็นผู้ลงนามรับสนองพระบรมราชโองการ

## รายชื่อคณะรัฐมนตรี คณะที่ 20
**ในวันที่ 25 กุมภาพันธ์ พ.ศ. 2491 มีการแต่งตั้งคณะรัฐมนตรี ดังนี้**

# พระวรวงศ์เธอ พระองค์เจ้าวิวัฒนไชยเป็น รัฐมนตรีว่าการกระทรวงการคลัง
# พระยาศรีวิสารวาจา (เทียนเลี้ยง ฮุนตระกูล) เป็น รัฐมนตรีว่าการกระทรวงการต่างประเทศ
# พลเรือตรี เล็ก สุมิตร เป็น รัฐมนตรีว่าการกระทรวงสาธารณสุข
# พลโท หลวงชาตินักรบ (ศุข ชาตินักรบ) เป็น รัฐมนตรีว่าการกระทรวงกลาโหม
# นาวาเอก พระยาวิชิตชลธี (ทองดี สุวรรณพฤกษ์) เป็น รัฐมนตรีช่วยว่าการกระทรวงกลาโหม
# หม่อมเจ้าสิทธิพร กฤดากร เป็น รัฐมนตรีว่าการกระทรวงเกษตราธิการ
# พันเอก น้อม เกตุนุติ เป็น รัฐมนตรีช่วยว่าการกระทรวงเกษตราธิการ
# หม่อมหลวงอุดม สนิทวงศ์ เป็น รัฐมนตรีว่าการกระทรวงคมนาคม
# นายชม จารุรัตน์ เป็น รัฐมนตรีช่วยว่าการกระทรวงคมนาคม
# พลอากาศตรี มุนี มหาสันทนะ เวชยันต์รังสฤษฎ์ เป็น รัฐมนตรีว่าการกระทรวงพาณิชย์
# พันตรี​ ควง อภัยวงศ์ เป็น รัฐมนตรีว่าการกระทรวงมหาดไทย
# นายศรีเสนา สมบัติศิริ เป็น รัฐมนตรีช่วยว่าการกระทรวงมหาดไทย
# พระยาอรรถการีย์นิพนธ์ (สิทธิ จุณณานนท์) เป็นรัฐมนตรีว่าการกระทรวงยุติธรรม
# หม่อมราชวงศ์เสนีย์ ปราโมช เป็น รัฐมนตรีว่าการกระทรวงศึกษาธิการ
# นาวาเอก หลวงศุภชลาศัย (บุง ศุภชลาศัย) เป็น รัฐมนตรีว่าการกระทรวงอุตสาหกรรม
# หม่อมหลวงเดช สนิทวงศ์ เป็น รัฐมนตรี
# หม่อมราชวงศ์คึกฤทธิ์ ปราโมช เป็น รัฐมนตรี
# นายใหญ่ ศวิตชาติ เป็น รัฐมนตรี
# นาวาอากาศเอกเลื่อน พงษ์โสภณ เป็น รัฐมนตรี
# นายกิงใหญ่ บุญเท่ง ทองสวัสดิ์ เป็น รัฐมนตรี
# นายถัด พรหมมาณพ เป็น รัฐมนตรี
# นายฟอง สิทธิธรรม เป็น รัฐมนตรี
# นาวาอากาศเอก หม่อมเจ้ารังษิยากร อาภากร เป็น รัฐมนตรี
# นายชวลิต อภัยวงศ์ เป็น รัฐมนตรี

## การแถลงนโยบายของคณะรัฐมนตรี คณะที่ 20
คณะรัฐมนตรีแถลงนโยบายและรัฐสภาได้อภิปรายนโยบายของคณะรัฐมนตรี แยกเป็นรายกระทรวง เมื่อวันที่ 1 ถึง วันที่ 5 มีนาคม พ.ศ. 2491 รวม 5 วัน จึงได้ให้ความไว้วางใจ คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2491 เล่ม 65 ตอน 14 หน้า 870

## การสิ้นสุดของคณะรัฐมนตรี คณะที่ 20
คณะรัฐมนตรี คณะที่ 20 สิ้นสุดลง เพราะได้กราบถวายบังคมลาออกจากตำแหน่งตั้งแต่วันที่ 8 เมษายน พ.ศ. 2491 โดยอ้างในใบลานั้นว่า เนื่องจากคณะรัฐประหาร เมื่อวันที่ 8 พฤศจิกายน พ.ศ. 2490 บังคับให้ลาออกภายใน 24 ชั่วโมง นับแต่วันที่ไปแจ้ง (วันที่ 6 เมษายน พ.ศ. 2491)

## อ้างอิง
* คณะรัฐมนตรีคณะที่ 20 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
หมวดหมู่:ควง อภัยวงศ์
แคโทด

[thumb|แผนภูมิของขั้วแคโทด [ทองแดง ในเซลล์กัลวานิ]]  
**แคโทด** () คือ บริเวณด้านที่เกิดการรับอิเล็กตรอนจากปฏิกิริยาไฟฟ้าเคมี โดยปฏิกิริยาที่เกิดขึ้นที่ด้านนี้จะเรียกเป็นปฏิกิริยารีดักชัน (reduction)

## ดูเพิ่ม
* แอโนด
* แบตเตอรี่

หมวดหมู่:อิเล็กทรอนิกส์
หลวงยุทธศาสตร์โกศล (ประยูร ยุทธศาสตร์โกศล)

จอมพลเรือ **หลวงยุทธศาสตร์โกศล** หรือ **ประยูร ยุทธศาสตร์โกศล** อดีตผู้บัญชาการทหารเรือ อดีตรัฐมนตรีว่าการกระทรวงเกษตราธิการ กระทรวงสหกรณ์ กระทรวงวัฒนธรรม และรองนายกรัฐมนตรี

## ประวัติ
จอมพลเรือ หลวงยุทธศาสตร์โกศล มีนามเดิมว่า **ประยูร ศาสตระรุจิ**   ดำรงตำแหน่งผู้บัญชาการทหารเรือ ระหว่างวันที่ 1 ธันวาคม พ.ศ. 2494 ถึง 19 กันยายน พ.ศ. 2500   

หลวงยุทธศาสตร์โกศล ดำรงตำแหน่งรัฐมนตรีว่าการกระทรวงเกษตราธิการ เมื่อ พ.ศ. 2494-2495 รัฐมนตรีว่าการกระทรวงสหกรณ์ ระหว่าง พ.ศ. 2495-2498  รัฐมนตรีว่าการกระทรวงวัฒนธรรม ระหว่าง พ.ศ. 2498-2500 และรองนายกรัฐมนตรี เมื่อ พ.ศ. 2500 ในรัฐบาลจอมพล ป. พิบูลสงคราม

จอมพลเรือ หลวงยุทธศาสตร์โกศล ได้รับโปรดเกล้าฯ พระราชทานยศทหาร ให้เป็น "พลเอก จอมพลเรือ และ พลอากาศเอก" เมื่อวันที่ 1 มกราคม พ.ศ. 2499

## ยศ
### ยศเสือป่า
* 1 ธันวาคม 2463 – นายเรือโท กองเสือป่าหลวงเดินทะเล

## เครื่องราชอิสริยาภรณ์
จอมพลเรือ หลวงยุทธศาสตร์โกศล (ประยูร ยุทธศาสตร์โกศล) ได้รับพระราชทานเครื่องราชอิสริยาภรณ์ทั้งไทย สากล และต่างประเทศ ดังนี้
### เครื่องราชอิสริยาภรณ์ไทย

### เหรียญสหประชาชาติ
*  :
** พ.ศ. 2496 – 80px เหรียญสหประชาชาติเกาหลี
### ต่างประเทศ
*  :
** พ.ศ. 2480 – 80px เครื่องอิสริยาภรณ์กาชาดเยอรมัน ชั้นที่ 3
*  :
** พ.ศ. 2480 – 80px เครื่องราชอิสริยาภรณ์มงกุฎอิตาลี ชั้นที่ 3
** พ.ศ. 2499 – 80px เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 3
*  :
** พ.ศ. 2481 – 80px เครื่องอิสริยาภรณ์เลฌียงดอเนอร์ ชั้นที่ 3 กอม็องเดอร์
*  :
** พ.ศ. 2482 – 80px เครื่องราชอิสริยาภรณ์มงคลรัตน์ ชั้นที่ 3
*  :
** พ.ศ. 2500 – 80px เครื่องราชอิสริยาภรณ์ล้านช้างร่มขาว ชั้นที่ 1 ประถมาภรณ์
** พ.ศ. 2498 – 80px เครื่องราชอิสริยาภรณ์พระบรมรูป ชั้นที่ 1
*  :
** พ.ศ. 2498 – 80px เครื่องอิสริยยศลำดับสหไมตรี ชั้นที่ 1 มหาเสรีวัฒน์
*  :
** พ.ศ. 2499 – 80px เครื่องอิสริยาภรณ์แห่งสหภาพพม่า ชั้นที่ 1 อัคคมหาสิเรสิตู (ฝ่ายหทาร)

## เชิงอรรถ

## อ้างอิง

## แหล่งข้อมูลอื่น
* เรื่องราวของ เรือโทประยูร ศาสตระรุจิ ร.น.
* ประวัติสมาคมกีฬาไทย จากกูเกิลแคช
* หอเชิดชูเกียรติยศนักเรียนเก่าเทพศิรินทร์ 
* รายพระนามและรายนาม นายกสภามหาวิทยาลัยเกษตรศาสตร์

หมวดหมู่:บุคคลที่เกิดในปี พ.ศ. 2436
หมวดหมู่:บุคคลที่เสียชีวิตในปี พ.ศ. 2518
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงวัฒนธรรมไทย
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:ทหารเรือชาวไทย
หมวดหมู่:จอมพลเรือชาวไทย
ยุทธศาสตร์โกศล
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นายกสภามหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญรัตนาภรณ์ ว.ป.ร.5
หมวดหมู่:ผู้ได้รับเหรียญรัตนาภรณ์ อ.ป.ร.3
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:ผู้ได้รับเหรียญจักรมาลา
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:เหรียญสหประชาชาติ
จักรพรรดิเจี้ยนเหวิน

**สมเด็จพระจักรพรรดิเจี้ยนเหวิน** หรือ **เจี้ยนเหวินฮ่องเต้** (, *เจี้ยนเหวิน*) พระนามเดิมคือ **จู ยฺหวิ่นเหวิน** (朱允炆) เป็นจักรพรรดิองค์ที่ 2 แห่งราชวงศ์หมิง ครองราชย์ตั้งแต่ปี ค.ศ. 1398 ถึง ค.ศ. 1402 นามศักราชในรัชสมัยของพระองค์คือเจี้ยนเหวิน ซึ่งมีความหมายว่า "การสร้างอารยธรรม" รัชสมัยของพระองค์อยู่ได้ไม่นาน: ความพยายามที่จะยับยั้งพระปิตุลา (อา) ของพระองค์นำไปสู่กบฏเจียงหนาน ในที่สุดจักรพรรดิเจี้ยนเหวินก็ถูกโค่นล้มโดยพระปิตุลาพระองค์หนึ่งของพระองค์คือ เจ้าชายจูตี้ ซึ่งขึ้นครองราชย์เป็นจักรพรรดิหย่งเล่อ แม้ว่าจักรพรรดิหย่งเล่อจะพบพระศพที่ไหม้เกรียมของจักรพรรดิเจี้ยนเหวิน แต่มีข่าวลือแพร่สะพัดมานานหลายทศวรรษว่าจักรพรรดิเจี้ยนเหวินได้ปลอมพระองค์เป็นพระสงฆ์และหลบหนีออกจากพระราชวังเมื่อกองกำลังของเจ้าชายจูตี้จุดไฟเผา ประวัติศาสตร์ราชวงศ์หมิงกล่าวว่าหนึ่งในเหตุผลที่จักรพรรดิหย่งเล่อสนับสนุนนายพลเรือและขันทีคนสนิทของพระองค์คือเจิ้งเหอในการออกสำรวจทางทะเลในช่วงต้นศตวรรษที่ 15 เพื่อให้เจิ้งเหอค้นหาจักรพรรดิเจี้ยนเหวินซึ่งเชื่อกันว่ารอดชีวิตและหลบหนีไปยังเอเชียตะวันออกเฉียงใต้

## ประวัติ
พระราชบิดาของเจ้าชายจูยฺหวิ่นเหวิน คือเจ้าชายจูเปียว ซึ่งเป็นพระราชโอรสองค์โตของจูหยวนจาง พระองค์ได้รับการแต่งตั้งเป็นไท่จื่อหรือเจ้าชายรัชทายาทในปี ค.ศ. 1368 หลังจากที่จูหยวนจางก่อตั้งราชวงศ์หมิงและกลายเป็นที่รู้จักในฐานะจักรพรรดิหงอู่ หลังจากเจ้าชายรัชทายาทจูเปียว สิ้นพระชนม์ในปี ค.ศ. 1392 จักรพรรดิหงอู่ในขั้นต้นได้พิจารณาเลือกผู้สืบทอดราชบัลลังก์จากบรรดาพระราชโอรสองค์อื่น ๆ ซึ่งมีอิทธิพลอย่างมากในอาณาเขตและดินแดนของตนทั่วจักรวรรดิหมิง

## หมายเหตุ

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 1920
เจี้ยนเหวิน
ทูเก็ตเตอร์เว็น...

**ทูเก็ตเตอร์เว็น...** () เป็นดิจิทัลซิงเกิลแรกของอายูมิ ฮามาซากิ  โดยเปิดให้ดาวน์โหลดในวันที่ 5 ธันวาคม พ.ศ. 2550 หลังจากวางจำหน่ายซิงเกิล talkin' 2 myself เพียง 3 เดือน  โดยเพลง "ทูเก็ตเตอร์เว็น..." เป็นเพลงแนวบัลลาด  หลังจากซิงเกิล "เฮฟเวน" เมื่อ 2 ปีที่แล้ว  

เพลง "ทูเก็ตเตอร์เว็น..." เป็นเพลงประกอบโฆษณา music.jp และนอกจากนี้ยังเป็นเพลงที่จะอยู่ในอัลบั้มใหม่ที่ออกจำหน่ายเมื่อวันที่ 1 มกราคม พ.ศ. 2551 อีกด้วย 

## รายชื่อเพลง

# "ทูเก็ตเตอร์เว็น..." (Original mix)
# "ทูเก็ตเตอร์เว็น..." (Original mix - บรรเลง)

## การแสดงสด
* 2 ธันวาคม พ.ศ. 2550 - Domoto Kyoudai - "Together When..."
* 3 ธันวาคม พ.ศ. 2550 - Music Japan - "Together When..." 
* 3 ธันวาคม พ.ศ. 2550 - HEY!HEY!HEY! MUSIC CHAMP - "Together When..."
* 5 ธันวาคม พ.ศ. 2550 - FNS Yearly Music Special - "Together When..."
* 7 ธันวาคม พ.ศ. 2550 - Music Station - "Together When..."
* 8 ธันวาคม พ.ศ. 2550 - Music Japan - "Together When..."
* 21 ธันวาคม พ.ศ. 2550 - Music Station SUPER LIVE - "Together When..."
* 23 ธันวาคม พ.ศ. 2550 - Merry X-Mas SHOW! - "Together When..."
* 31 ธันวาคม พ.ศ. 2550 - 58th Kouhaku - "Together When..."

## ชาร์ต
### ชาร์ตซิงเกิลดิจิทัล

### ชาร์ตอื่นๆ

* ยอดดาวน์โหลดเพลงของเร็คโคโชคุ 1,712,900 ครั้ง
* ยอดดาวน์โหลดริงโทนของเร็คโคโชคุ 1,599,641 ครั้ง
* ยอดรวมดาวน์โหลดทั้งหมด 3,400,000 ครั้ง 

## อ้างอิง

หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
ฮูบาสแตงก์

**ฮูบาสแตงก์ (Hoobastank)** เป็นวงร็อกจากอเมริกา ประกอบด้วยนักร้องนำ ดัก ร็อบบ์ ,มือกีต้าร์ แดน เอสตริน ,มือเบส จอช โมรู และมือกลอง คริส เฮสซี 

ฮูบาสแตงก์ เป็นวงร็อกประเภทโพสต์กรันจ์โดยอัลบั้มชุดแรกของพวกเขาได้รางวัลแพลตินัมไปครอง มีซิงเกิลฮิตอย่าง Crawling in the Dark และ Running Away อัลบั้มที่สองในปี 2546 ที่มีเพลงมาขายนั้น สามารถทำยอดได้ถึง 5 ล้านแผ่นทั่วโลก และมีเพลงฮิตอย่าง "The Reason" และล่าสุดอัลบั้ม For(n)ever 

พวกเขาเคยมาแสดงดนตรีกับงานงาน เอ็มทีวี เอเชีย เอด ปี 2548 และต่อเนื่องในปี 2549 ได้มาร่วมงานเอ็มทีวี เอเชีย อวอร์ดส อีกครั้ง 

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2537
โบแรต กระจอกข่าวเปิ่น..ป่วนเมืองมะกัน

**โบแรต กระจอกข่าวเปิ่น..ป่วนเมืองมะกัน** () เป็นภาพยนตร์ประเภทสารคดีล้อเลียน กำกับโดย แลร์รี ชาลส์ ผู้กำกับชาวอเมริกันซึ่งเคยอำนวยการสร้างและเขียนบทซีรีส์ (อาทิ Seinfeld และ Entourage) และรับบทนำรวมถึงร่วมเขียนบทโดย ซาชา บารอน โคเฮน นักแสดงตลกชาวอังกฤษ

หนังยังคว้ารางวัลสำคัญจากสถาบันใหญ่น้อยอย่างคับคั่ง (หนึ่งในนั้นคือ รางวัลลูกโลกทองคำ สาขานักแสดงนำชายยอดเยี่ยม ประเภทเพลง/ตลก) ส่วนในแง่รายได้ หนังทำสถิติเปิดตัวสูงสุดสำหรับหนังที่เข้าฉายต่ำกว่าพันโรง ทำลายสถิติเก่าที่ Fahrenheit 9/11 ของ ไมเคิล มัวร์ 

## เรื่องย่อ
พิธีกรหนุ่มจากประเทศคาซักสถานนามว่า โบแรต (ซาช่า บารอน โคเฮน) ถูกส่งตัวมายังประเทศสหรัฐอเมริกา เพื่อถ่ายทำสารคดีเกี่ยวกับประเทศที่ดีที่สุดในโลก โบแรตต้องตระเวนไปทั่ว เพื่อถ่ายทำวัฒนธรรมที่หลากหลายของชาวอเมริกัน ทั้งเด็กฮิป วัยรุ่นขี้เมา คนคลั่งศาสนา และ ชาวเกย์ แต่เรื่องที่โบแรตก็ได้เข้าไปเกี่ยวข้องกับ พาเมลา แอนเดอร์สัน

## งานสร้าง
นอกจากโบแรต, อซามัต, ลูเนลล์ และพาเมล่า แอนเดอร์สัน แล้ว ไม่มีตัวละครไหนในเรื่องเป็นนักแสดงเลย ฉากต่าง ๆ ในภาพยนตร์โดยส่วนใหญ่ไม่มีบทภาพยนตร์

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ที่มีฉากในนครนิวยอร์ก
ดาวหางโฮมส์

thumb|right|260px|ภาพแสดงวงโครจรของดาวหางโฮมส์

**ดาวหางโฮมส์** () เป็นดาวหางที่มีวงโคจรสั้น โคจรรอบดวงอาทิตย์ในระยะเวลาประมาณ 7 ปี ค้นพบโดยนักดาราศาสตร์สมัครเล่นชาวอังกฤษ ชื่อ เอ็ด วิน โฮมส์ ในปี ค.ศ. 1892 ดาวหางโฮมส์มีวงโคจรอยู่ระหว่างดาวอังคารและดาวพฤหัสบดี ปัจจุบันดาวหางโฮมส์ปรากฏอยู่ในท้องฟ้าในกลุ่มดาวเปอร์ซีอุส (Perseus) ห่างจากดาวอัลฟาเปอร์ซิไอ (Alpha-Persei) ไปทางตะวันออกประมาณ 4 องศา และจะปรากฏอยู่ในกลุ่มดาวเปอร์ซีอุสไปจนถึงประมาณต้นปี ค.ศ. 2008
 
## การสังเกต
โดยปกติมักจะไม่เป็นที่สนใจเนื่องจากไม่สามารถเห็นได้ด้วยตาเปล่า ในวันที่ 24 ตุลาคม ค.ศ. 2007 เกิดปรากฏการณ์การปลดปล่อยฝุ่นละอองและก๊าซออกมาจากตัวดาวหางอย่างรุนแรง (outburst) ทำให้ดาวหางมีความสว่างขึ้นทันทีทันใดถึงประมาณ 1 ล้านเท่า จนสังเกตเห็นได้ด้วยตาเปล่า ในระหว่างวันที่ 25-28 ตุลาคม ค.ศ. 2007 ดางหางโฮมส์มีความสว่างปรากฏถึงค่าประมาณ 2.0-2.5 โชติมาตร มี โคมา (coma) ที่มองเห็นได้ชัดด้วยตาเปล่า
 
### การสังเกตในประเทศไทย
ประเทศไทยสามารถมองเห็นดาวหางโฮมส์ได้โดยหันหน้าไปทางทิศตะวันออกเฉียงเหนือ ตั้งแต่เวลาประมาณสองทุ่มหรือสามทุ่มเป็นต้นไป  จะเริ่มเห็นได้ดีในช่วงที่ดาวหางขึ้นสูงห่างจากขอบฟ้ามากกว่านั้น คือช่วงเวลาตั้งแต่ 4-5 ทุ่ม ไปจนถึงก่อนฟ้าสางซึ่งดาวหางจะเคลื่อนไปทางซ้ายมือ และมีตำแหน่งไม่เปลี่ยนแปลงมากนักเมื่อเทียบกับดาวฤกษ์  ดาวหางดวงนี้จะดูเหมือนดาวฤกษ์ ไม่มีหางปรากฏให้เห็น กล้องโทรทรรศน์กำลังขยายสูงจะช่วยให้เห็นว่าดาวหางมีหมอกฝ้าปกคลุมอยู่โดยรอบ

## อ้างอิง

หมวดหมู่:ดาวหาง
หมวดหมู่:วัตถุทางดาราศาสตร์ที่ค้นพบในปี พ.ศ. 2435
เฉลิมเกียรติ วัฒนางกูร

จอมพลอากาศ **เฉลิมเกียรติ วัฒนางกูร** (15 สิงหาคม พ.ศ. 2457 - 14 เมษายน พ.ศ. 2503) อดีตผู้บัญชาการทหารอากาศ อดีตรัฐมนตรีช่วยว่าการกระทรวงคมนาคม และอดีตรัฐมนตรีช่วยว่าการกระทรวงเกษตร

## ประวัติ
จอมพลอากาศ เฉลิมเกียรติ วัฒนางกูร สำเร็จการศึกษาจากโรงเรียนนายร้อยทหารบก ศึกษาวิชาการบินจากกองโรงเรียนการบินที่ 1 เมื่อ พ.ศ. 2477 จบโรงเรียนเสนาธิการทหารบก เมื่อ พ.ศ. 2489 และไปศึกษาต่อวิชาเสนาธิการที่ ประเทศอังกฤษ เมื่อ พ.ศ. 2493

ในช่วงสงครามอินโดจีน เมื่อวันที่ 25 มกราคม พ.ศ. 2484 ขณะนั้นท่านมียศเป็น"เรืออากาศโท"เป็นหัวหน้าหมู่บินลาดตระเวน 3 ลำ บริเวณบ้านยาง ถึงบ้านกูบ อำเภออรัญประเทศ จังหวัดปราจีนบุรี  ท่านขับเครื่องบินขับไล่แบบที่ 9 (ฮอร์ค 2) ต่อสู้กับเครื่องบินทิ้งระเบิด และเครื่องบินขับไล่ของฝรั่งเศส เครื่องบินฝรั่งเศสถูกยิงตก 3 ลำ

จอมพลอากาศ เฉลิมเกียรติ วัฒนางกูร ถึงแก่อนิจกรรมเมื่อวันที่ 14 เมษายน พ.ศ. 2503  ขณะมียศเป็น พลอากาศเอก หลังการประชุมกองทัพอากาศภาคพื้นแปซิฟิก ที่ไทเป ไต้หวัน เครื่องบินดักลาส C-54 Skymaster ที่เป็นพาหนะ เกิดอุบัติเหตุชนภูเขาเสียชีวิตทั้งลำ และได้รับโปรดเกล้าฯ ให้เป็นจอมพลอากาศในวันเดียวกัน มีพิธีพระราชทานเพลิงศพเมื่อวันที่ 2 มิถุนายน พ.ศ. 2503 ณ วัดพระศรีมหาธาตุวรมหาวิหาร

มีหลานชายได้แก่ นาวาอากาศตรี อัษฎาวุธ วัฒนางกูร อดีตอธิบดีกรมมหาดเล็ก 904

## การเมือง
เฉลิมเกียรติ วัฒนางกูร ได้รับแต่งตั้งเป็นสมาชิกสภาผู้แทนราษฎรประเภทที่ 2 ในปี พ.ศ. 2494 เขาเป็นรัฐมนตรีช่วยว่าการกระทรวงคมนาคมรัฐมนตรีช่วยว่าการกระทรวงคมนาคมของไทย ในปี พ.ศ. 2500 ในรัฐบาลของจอมพล ป. พิบูลสงคราม ต่อมาได้รับแต่งตั้งให้เป็นรัฐมนตรีช่วยว่าการกระทรวงเกษตร

## เครื่องราชอิสริยาภรณ์
จอมพลอากาศ  ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
### ไทย

### ต่างประเทศ
* : 
** พ.ศ. 2503 – 80px ลีเจียนออฟเมอริต ชั้นผู้บังคับบัญชา
* : 
** พ.ศ. 2503 – 80px เครื่องอิสริยาภรณ์คลาวด์แอนด์แบนเนอร์ ชั้นที่ 1

## อ้างอิง

## ดูเพิ่ม
* ยุทธเวหา ๕ ต่อ ๒๑ เหนือฟ้าลำปาง 

หมวดหมู่:ทหารอากาศชาวไทย
หมวดหมู่:จอมพลชาวไทย
หมวดหมู่:จอมพลอากาศชาวไทย
หมวดหมู่:ผู้บัญชาการทหารอากาศไทย
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนทวีธาภิเศก
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:เสียชีวิตจากอุบัติเหตุทางการบินในประเทศไต้หวัน
หมวดหมู่:ชาวไทยที่เสียชีวิตในประเทศไต้หวัน
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:นักบินในสงครามโลกครั้งที่สอง
หมวดหมู่:นักบินชาวไทยในสงครามโลกครั้งที่สอง
หมวดหมู่:นักบินขับไล่ชาวไทยในสงครามโลกครั้งที่สอง
หมวดหมู่:บุคคลในกรณีพิพาทอินโดจีน
หมวดหมู่:ทหารชาวไทยในสงครามโลกครั้งที่สอง
หมวดหมู่:บุคคลในยุครัชกาลที่ 9
บ้า

**บ้า** อาจหมายถึง 
* ความบ้าคลั่ง (insanity, craziness, madness)
** คนบ้า (คนวิกลจริต)
* ความคลั่งไคล้ (mania)
* ปลาบ้า
* ยาบ้า
ลำปี (แก้ความกำกวม)

**ลำปี** สามารถหมายถึง

*  ลำปี ลำน้ำในจังหวัดพังงา
* น้ำตกลำปี น้ำตกแห่งหนึ่งของลำน้ำลำปี
* เขาลำปี ยอดเขาหนึ่งในทิวเขาลำปี
* เทือกเขาลำปี ทิวเขาย่อยหนึ่งในเทือกเขาภูเก็ต
* อุทยานแห่งชาติเขาลำปี-หาดท้ายเหมือง อุทยานแห่งชาติในประเทศไทย
มิวส์ (วงดนตรี)

: *ดูความหมายอื่น ๆ ที่ [[มิวส์  (แก้ความกำกวม)]]*

**มิวส์ (Muse) ** เป็นกลุ่มศิลปินแนวโปรเกรสซีฟร็อกมาจาก Teignmouth ในประเทศอังกฤษ ที่ก่อตั้งวงในปี 1994 เจ้าของรางวัลในสาขา สุดยอดการแสดงสดที่ดีที่สุด, สุดยอดวงร็อก / อินดี้แห่งปี, สุดยอดโชว์แห่งปี จากหลากสถาบันตั้งแต่ปี 2000 เป็นต้นมาจนถึงปัจจุบันกับรางวัลที่ได้รับในปีนี้ เช่น สุดยอดการแสดงสด BEST LIVE ACT OF 2007 จากงาน Q Magazine Awards, สุดยอดวงร็อก / อินดี้ BEST ROCK / INDIE BAND OF 2007 จากงาน The Digital Music Awards, รางวัลทัวร์คอนเสิร์ตแห่งปี TOUR OF THE YEAR AWARD 2007 จากงาน Vodafone Live Music Awards, "The Greatest Show on Earth" จากนิตยสาร NME ฉบับ 25 พฤศจิกายน 2006 เป็นต้น

มิวส์ประกอบด้วยสมาชิก 3 คน Matthew Bellamy, Chris Wolstenholme และ Dominic Howard ทั้งสามคนเป็นเพื่อนกันตั้งแต่เริ่มตั้งวงในต้นปี ค.ศ. 1990 และเปลี่ยนชื่อวงมาแล้วหลายครั้ง (เช่น Gothic Plague, Fixed Penalty, และ Rocket Baby Dolls) ก่อนจะมาลงตัวที่ชื่อ มิวส์ จากอัลบั้มที่สี่เป็นต้นมา Morgan Nicholls เข้าร่วมงานสร้างสีสันให้กับวงในการแสดงสด โดยร่วมร้องและเล่นคีย์บอร์ด, ซินธิไซเซอร์

## แนวดนตรี
แนวดนตรีของมิวส์ ผสมผสานไปด้วย อัลเทอร์เนทีฟร็อก, ดนตรีคลาสสิก, อีเล็คทรอนิก้า, เฮฟวี่เมทัล, สแปนิชกีต้าร์ และโพรเกรสซีฟร็อก ปกติแล้วพวกเขาจะเน้นใช้ไลน์กีต้าร์เบสเป็นหลัก เสริมด้วยเสียงกีต้าร์พิเศษอีกชั้น มากกว่าที่จะดำเนินเพลงไปตามตัวโน้ต เสียงเบสจะมีการดัดแปลง และใช้เอฟเฟ็คท์อื่นเพื่อช่วยสร้างความหนักหน่วงเพิ่มขึ้น เพื่อทำให้กีต้าร์สามารถแผดเสียงจากระดับปกติ ในการเล่นระดับเสียงที่สูงขึ้นไปอีก นอกจากนั้น ลักษณะพิเศษเฉพาะอีกประการของดนตรีของมิวส์ คือสไตล์ของเสียงเปียโนในหลาย ๆ เพลง

นอกจากนั้นงานเพลงยังได้แรงบันดาลใจจากผลงาน ของศิลปินนักประพันธ์เปียโนในยุคโรแมนติกอย่าง เซอร์เก รัคมานินอฟ, ไชคอฟสกี และฟรันซ์ ลิซท์ ในการนำดนตรีสไตล์โรแมนติก มาผสมผสานกับดนตรีโมเดิร์นร็อก

## ผลงานสตูดิโออัลบั้ม
* 1999 - Showbiz 
* 2001 - Origin of Symmetry 
* 2003 - Absolution 
* 2006 - Black Holes and Revelations 
* 2009 - The Resistance
* 2012 - The 2nd Law
* 2015 - Drones
* 2018 - Simulation Theory
* 2022 - Will of the People

## ผลงานอัลบั้มตัวอย่าง (EP)
* 1998 - Muse
* 1999 - Muscle Museum EP
* 2000 - Random 1-8

## ผลงานอัลบั้มแสดงสด
* 2002 - Hullabaloo Soundtrack
* 2005 - Absolution Tour
* 2008 - HAARP
* 2013 - Live at Rome Olympic Stadium

หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2537
ท้ายเหมือง

**ท้ายเหมือง** สามารถหมายถึง

* ตำบลท้ายเหมือง
* อำเภอท้ายเหมือง
* เทศบาลตำบลท้ายเหมือง
* องค์การบริหารส่วนตำบลท้ายเหมือง
* หาดท้ายเหมือง
* อุทยานแห่งชาติเขาลำปี-หาดท้ายเหมือง
ภาษาอัมโมไนต์

**ภาษาอัมโมไนต์** เป็นภาษากลุ่มคานาอันไนต์ ของชาวอัมโมไนต์ที่กล่าวถึงในคัมภีร์ไบเบิล ซึ่งเคยอาศัยอยู่ในดินแดนที่เป็นประเทศจอร์แดนในปัจจุบันและเป็นที่มาของชื่อ “อัมมัน” เมืองหลวงของจอร์แดน หลักฐานเกี่ยวกับภาษานี้เหลืออยู่น้อย เช่น จารึกที่มั่นสุดท้ายของชาวอัมมัน อายุ 357 ปีก่อนพุทธศักราช ขวดทองแดงอายุราว 157 – 57 ปีก่อนพุทธศักราช หลักฐานเท่าที่พบแสดงว่าภาษานี้ใกล้เคียงกับภาษาฮีบรูในคัมภีร์ไบเบิล โดยได้รับอิทธิพลจากภาษาอราเมอิก เช่น การใช้ ‘bd แทน ‘śh ในภาษาฮีบรูไบเบิลสำหรับคำว่า “ทำงาน” สิ่งที่ต่างไปอีกอย่างหนึ่งคือ การใช้รูปสตรีลึงค์ เอกพจน์ -t (เช่น ’šħt "cistern")
## อ้างอิง

* F. Israel in D. Cohen (ed.), Les Langues Chamito-semitiques, Paris: CNRS, 1988.
* F. Aufrecht: A Corpus of Ammonite Inscriptions. Lewiston: Mellen Press, 1989.

หมวดหมู่:ภาษาโบราณในทวีปเอเชีย
ยาง (แก้ความกำกวม)

**ยาง** สามารถหมายถึง

* ยาง วัสดุพอลิเมอร์
* ยางรัดของ
* ยางยืด
* ยางรถยนต์
* พืชในวงศ์ยาง (Dipterocarpaceae) และสกุลยาง (Dipterocarpus)
** ยางนา
** ยางพารา
** ยางอินเดีย
** ยางมันหมู *Dipterocarpus kerrii*
** ยางยูง *Dipterocarpus grandiflorus*
** ยางเสียน *Dipterocarpus gracilis*
** ยางวาด *Dipterocarpusc hartaceus*
** ยางกล่อง *Dipterocarpus dyeri*
** ยางเกลี้ยง *Dipterocarpus hasseltii*
เท็นเยียส์ไทม์

"**เท็นเยียส์ไทม์**" () คือเพลงของแกเบรียล นักร้องหญิงชาวอังกฤษ แต่งโดย แกเบรียล และ โจนาธาน ชอร์ตเทน เพื่อบรรจุลงอัลบั้มสตูดิโอชุดที่สี่ที่ชื่อว่า *[[เพลย์ทูวิน]]* ( พ.ศ. 2547) เป็นซิงเกิลที่สองและสุดท้ายจากอัลบั้ม และเป็นซิงเกิลที่พลาดจากท้อป 40 ของชาร์ตซิงเกิลแห่งสหราชอาณาจักร โดยทำได้เพียงอันดับที่ 43 และอยู่ในท้อป 75 ได้เพียงสัปดาห์เดียวเท่านั้น

โรเบิร์ต โอคอนนอร์ นักร้องและนักแต่งเพลงชาวไอริช ได้นำเพลง "เท็นเยียส์ไทม์" ของแกเบรียล มาขับร้องใหม่ลงในอัลบั้ม *Distance* และบรรจุลงในแผ่นซิงเกิล "Spend the Night" ออกจำหน่ายเมื่อเดือนพฤศจิกายน พ.ศ. 2549 ในสหราชอาณาจักร และไอร์แลนด์

## รายชื่อเพลง

## ชาร์ต

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2547
เซลล์เชื้อเพลิงชนิดเยื่อแลกเปลี่ยนโปรตอน

**เซลล์เชื้อเพลิงชนิดเยื่อแลกเปลี่ยนโปรตอน** () หรือที่รู้จักกันในอีกชื่อหนึ่งคือ **polymer electrolyte membrane fuel cells** ซึ่งเรียกย่อ ๆ ว่า ** (PEMFC) ** เป็นหนึ่งในชนิดของเซลล์เชื้อเพลิงที่กำลังมีการพัฒนาอย่างต่อเนื่อง เพื่อประยุกต์ใช้สำหรับเป็นแหล่งจ่ายไฟฟ้าแก่ยานภาหนะ หรือตามสถานที่ต่าง ๆ  โดยเซลล์เชื้อเพลิงชนิดนี้มีจุดเด่นที่สามารถทำงานได้ที่อุณหภูมิและความดันต่ำ อีกทั้งยังมีความพิเศษในส่วนของเยื่อพอลิเมอร์ที่สามารถใช้ในการแลกเปลี่ยนโปรตอน

เซลล์เชื้อเพลิงชนิดนี้สามารถผลิตกระแสไฟฟ้า โดยอาศัยปฏิกิริยาทางไฟฟ้าเคมี ตามปฏิกิริยารีดอกซ์ โดยที่ขั้วอิเล็กโทรด ของเซลล์ไฟฟ้าชนิดนี้ใช้ตัวเร่งปฏิกิริยาแพลตทินัม (Pt) และขั้วอิเล็กโทรไลท์ใช้โพลิเมอร์แข็ง คือ แนฟฟิออน (Nafion (R)) เป็นเยื่อเลื่อกผ่านประจุ สารตั้งต้นของเซลล์เชื้อเพลิงแบบเยื่อแลกเปลี่ยนโปรตอน ใช้แก๊ซไฮโดรเจน และ ออกซิเจน (หรือ อากาศ) โดยแก๊ซไฮโดรเจนจะแตกตัวบนพื้นผิวตัวเร่งปกิกิริยาที่ด้านแอโนด ให้ผลิตภัณท์คือ โปรตอน และ อิเล็กตรอน ตามปฏิกิริยาออกซิเดชั่น แต่ในเซลล์เชื้อเพลิงที่ใช้แนฟฟิออนเป็นเยื่อเลือกผ่านนี้ เฉพาะอิออนที่มีประจุบวกเท่านั้นจึงจะผ่านได้ ดังนั้นในที่นี้โปรตรอนจึงถูกเลือกให้เคลื่อนที่ผ่านไปยังขั้วแคโทด ส่วนอิเล็กตรอนจะเคลื่อนที่ออกจากเซลล์ไฟฟ้าเคมีไปยังขั้วแคโทด โดยผ่านภาระทางไฟฟ้า หรือ โหลด (Load) และเป็นที่รู้กันดีว่าไฟฟ้าเกิดจากการเคลื่อนที่ของอิเล็กตรอน ดังนั้นเราก็จะได้แสงสว่างจากไฟฟ้าที่ผลิตได้ หากโหลดนั้นคือหลอดไฟฟ้า เมื่ออิเล็กตรอนเคลื่อนที่ไปยังขัวแคโทดถือว่าครบวงจร จากนั้นอิเล็กตรอน โปรตอน และแก๊สออกซิเจน ตามปฏิกิริยารีดักชั่น ก็จะรวมตัวกัน กลายเป็นน้ำ ดังนั้นเซลล์เชื้อเพลิงชนิดนี้จึงไม่ก่อให้เกิดมลพิษต่อสิ่งแวดล้อม

## อ้างอิง

หมวดหมู่:เซลล์เชื้อเพลิง
หมวดหมู่:พลังงาน
ภาษาอาบาซา

**ภาษาอาบาซา** (, ; ) เป็นภาษาในเทือกเขาคอเคซัส พูดโดยชาวอาบาซาในสาธารณรัฐคาราไช-เชียร์เคสส์ในรัสเซีย มีผู้พูด 35,000 คน  เป็นภาษารูปคำติดต่อที่มีการต่อรูปคำมาก

## อักขรวิธี
### อักษรอาหรับ
ประมาณปลายคริสต์ศตวรรษที่ 19 ถึงต้นคริสต์ศตวรรษที่ 20 มีความพยายามในการเขียนภาษาอาบาซาด้วยอักษรอาหรับ แต่ไม่ประสบความสำเร็จ

### อักษรละติน (1932–1938)

ใน ค.ศ. 1932 มีการประดิษฐ์อักษรอาบาซาแบบแพร่หลายครั้งแรกโดยใช้อักษรละติน โดยใช้งานจนถึง ค.ศ. 1938

### อักษรซีริลลิก (ค.ศ. 1938–ปัจจุบัน)
นับตั้งแต่ ค.ศ. 1938 ภาษาอาบาซาใช้อักษรซีริลลิกแบบของตนเองตามตารางข้างล่างนี้

ทวิอักษร Лӏ และ Фӏ พบได้ตามสำเนียง ดังนั้นจึงไม่ปรากฏในภาษาเชิงวรรณกรรมและอักษรทางการ

## อ้างอิง

## อ่านเพิ่ม
*  
*  
*  
*  
*  
* Allen, W.S. Structure and system in the Abaza verbal complex. In: Transactions of the Philological Society (Hertford), Oxford, 1956, p.&nbsp;127-176.
*  
* O’Herin, B. Case and agreement in Abaza. Summer Institute of Linguistics, September 2002.

## แหล่งข้อมูลอื่น

* The first in the world Abaza–Russian and Russian–Abaza online dictionaries
* Abaza basic lexicon at the Global Lexicostatistical Database
* Recordings in Abaza language
* World Atlas of Language Structures information on Abaza
* Speak Abaza: past, present and future of the Abaza language - World Abaza Congress

อาบาซา
อาบาซา
ศรีสัชนาลัย

**ศรีสัชนาลัย** อาจหมายถึง
* อำเภอศรีสัชนาลัย จังหวัดสุโขทัย
* เทศบาลเมืองศรีสัชนาลัย
* อุทยานประวัติศาสตร์ศรีสัชนาลัย
* อุทยานแห่งชาติศรีสัชนาลัย
สเตย์เดอะเซม

"**สเตย์เดอะเซม**" () คือผลงานเพลงของแกเบรียล แต่งโดย แกเบรียล  ริชาร์ด สแตนนาร์ด, จูเลียน แกลลาเกอร์, เฟอร์ดี้ อังเกอร์-แฮมิลตัน และ เดฟ มอร์แกน โปรดิวซ์โดย สแตนนาร์ด, แกลลาเกอร์ และ อังเกอร์-แฮมิลตัน เพื่อใช้บรรจุลงอัลบั้มที่สี่ของเธอที่ชื่อว่า *[[เพลย์ทูวิน]]* (พ.ศ. 2547) เพลงนี้ถูกเลือกให้เป็นซิงเกิลแรกจากอัลบั้ม สามารถติดอันดับที่ 20 บนชาร์ตซิงเกิลแห่งสหราชอาณาจักร รวมทั้งอันดับที่ 47 บนชาร์ต Irish Singles Chart และอันดับที่ 55 บนชาร์ต Romanian Top 100

## รายชื่อเพลง

## ชาร์ต

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2547
สรรเสริญ สมะลาภา

**สรรเสริญ สมะลาภา** (เกิด 13 กุมภาพันธ์ พ.ศ. 2510) อดีตรองหัวหน้าพรรคประชาธิปัตย์ อดีตกรรมการผู้ช่วยรัฐมนตรีว่าการกระทรวงพาณิชย์ (จุรินทร์ ลักษณวิศิษฏ์) อดีตสมาชิกสภาผู้แทนราษฎรกรุงเทพมหานคร เป็นหนึ่งในผู้เชี่ยวชาญด้านเศรษฐกิจ การเงิน การธนาคารของไทย เป็นหนึ่งในทีมเศรษฐกิจของพรรคประชาธิปัตย์ ขณะเป็นพรรคฝ่ายค้านรัฐบาลทักษิณ ชินวัตร

## ประวัติ
สรรเสริญ เกิดวันที่ 13 กุมภาพันธ์ พ.ศ. 2510 (ชื่อเล่น: ต๋อย) เป็นบุตรนายประเสริฐ สมะลาภา อดีตปลัดกรุงเทพมหานคร และนางสุนันทา สมะลาภา โดยตระกูลสมะลาภานั้นมีรากฐานดั้งเดิมมาจากจังหวัดระยอง 

สำเร็จการศึกษาระดับมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ และโรงเรียนเตรียมอุดมศึกษา ระดับปริญญาตรีพาณิชยศาสตร์และการบัญชี สาขาบัญชีต้นทุน จุฬาลงกรณ์มหาวิทยาลัย ระดับปริญญาโท เศรษฐศาสตร์ สาขานโยบายการเงินการคลัง มหาวิทยาลัยแคลร์มอนท์ ประเทศสหรัฐอเมริกา และปริญญาเอก เศรษฐศาสตร์ สาขานโยบายการเงินและการพัฒนาเศรษฐกิจเอเซีย จากมหาวิทยาลัยแคลร์มอนท์

## การทำงาน
สรรเสริญ เคยเป็นผู้เชี่ยวชาญ ทางด้านเศรษฐกิจของ ธนาคารโลก (WORLD BANK) ประจำกระทรวงการคลัง (พ.ศ. 2541-2543) ต่อมาในปี พ.ศ. 2543 จึงมาเป็นอาจารย์พิเศษ ภาควิชาการธนาคารและการเงิน หลักสูตรปริญญาโท คณะพาณิชยศาสตร์และการบัญชี จุฬาลงกรณ์มหาวิทยาลัย

ในการเลือกตั้ง พ.ศ. 2544 สรรเสริญ ได้ลงสมัครสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ และในปี พ.ศ. 2547 ได้รับการแต่งตั้งเป็นรองโฆษกพรรคประชาธิปัตย์

ในการเลือกตั้งในปลายปี พ.ศ. 2550 สรรเสริญ ได้ลงสมัครรับเลือกตั้ง ในเขต 3 กรุงเทพมหานคร อันประกอบด้วย เขตห้วยขวาง เขตดินแดง และเขตพญาไท โดยร่วมทีมกับ พีระพันธุ์ สาลีรัฐวิภาค และธนา ชีรวินิจ โดยสามารถชนะการเลือกตั้งแบบยกทีม

ภายหลังการเลือกตั้ง 23 ธันวาคม พ.ศ. 2550 และมีการจัดตั้งรัฐบาลสมัคร สุนทรเวช พรรคประชาธิปัตย์ที่มีสถานะเป็นฝ่ายค้านพรรคเดียวได้ประกาศจัดตั้ง คณะรัฐมนตรีเงา หรือ ครม.เงา ขึ้น ในเดือนกุมภาพันธ์ พ.ศ. 2551 และสรรเสริญ ได้รับเลือกจากที่ประชุมพรรค ให้ทำหน้าที่ **[[รัฐบาลเงา|รัฐมนตรีช่วยว่าการกระทรวงการคลังเงา]]**

### สมาชิกสภาผู้แทนราษฎร
สรรเสริญ สมะลาภา ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554

## ผลงานที่สำคัญ
# วิทยานิพนธ์ เรื่อง การลงทุนของภาครัฐบาลไทยจะชักนำหรือทดแทนการลงทุนของภาคเอกชน
# แผนการปฏิรูปการกำหนดนโยบาย การกำกับดูแล และการดำเนินการของรัฐวิสาหกิจสาขาขนส่ง
# แผนการจัดตั้งองค์กรกำกับดูแลอิสระสำหรับรัฐวิสาหกิจ
# งานวิจัยเรื่องความสัมพันธ์ระหว่างการขาดดุลงบประมาณ การใช้จ่ายภาครัฐ และอัตราดอกเบี้ยในประเทศไทย ซึ่งได้รับการตีพิมพ์ในวารสาร เอเชียแปซิฟิกอีโคโนมี่ (Journal of the Asia Pacific Economy) ปี 2547

## เครื่องราชอิสริยาภรณ์

## อ้างอิง

หมวดหมู่:นักวิชาการชาวไทย
หมวดหมู่:อาจารย์คณะพาณิชยศาสตร์และการบัญชี
หมวดหมู่:นักเศรษฐศาสตร์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากโรงเรียนสาธิตแห่งมหาวิทยาลัยเกษตรศาสตร์
หมวดหมู่:บุคคลจากโรงเรียนเตรียมอุดมศึกษา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:สมาชิกสภาผู้แทนราษฎรไทยแบบบัญชีรายชื่อ
สุรเชษฐ์ มาศดิตถ์

**สุรเชษฐ์ มาศดิตถ์** (เกิด 30 พฤศจิกายน พ.ศ. 2491) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครศรีธรรมราช และอดีตผู้ช่วยเลขาธิการพรรคประชาธิปัตย์

## ประวัติ
สุรเชษฐ์ เกิดวันที่ 30 พฤศจิกายน พ.ศ. 2491 เป็นบุตรนายสุรินทร์ มาศดิตถ์ อดีตรัฐมนตรีประจำสำนักนายกรัฐมนตรี กับนางสุดา มาศดิตถ์ (สกุลเดิม: เทียมศรไชย) มีน้องสาวคือคุณหญิงสุพัตรา มาศดิตถ์ อดีตรัฐมนตรีประจำสำนักนายกรัฐมนตรี

ก่อนหน้าเข้าสู่วงการเมืองสุรเชษฐ์ รับราชการในสังกัดกระทรวงสาธารณสุข

## การศึกษา
สำเร็จการศึกษาระดับปริญญาตรี คณะศึกษาศาสตร์ สาขาสุขศึกษา จากมหาวิทยาลัยสงขลานครินทร์ เมื่อปี พ.ศ. 2524 และระดับปริญญาโท รัฐประศาสนศาสตร์ สถาบันบัณฑิตพัฒนบริหารศาสตร์ (นิด้า) ปี 2538

## การทำงาน
สุรเชษฐ์ เริ่มรับราชการในตำแหน่งนักวิชาการสุขศึกษา สังกัดโรงพยาบาลพัทลุง ต่อมาเป็นเจ้าหน้าที่สาธารณสุข สำนักงานสาธารณสุขจังหวัดนครศรีธรรมราช กระทั่งในปี พ.ศ. 2528 เขาได้รับเลือกตั้งเป็นสมาชิกสภาจังหวัดนครศรีธรรมราช เขตอำเภอพรหมคีรี และในปี พ.ศ. 2535 ได้รับเลือกตั้งเป็นสมาชิกสภาผู้แทนราษฎร และได้รับเลือกตั้งต่อเนื่องอีกหลายสมัย (พ.ศ. 2535/2, 2538, 2539, 2544, 2548, 2550, 2554)

เขาเคยเป็นที่ปรึกษารัฐมนตรีว่าการกระทรวงวิทยาศาสตร์ (อาทิตย์ อุไรรัตน์) ในรัฐบาลชวน 2 และเป็นประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการ

เขาลงสมัครรับเลือกตั้งในพื้นที่จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง ต่อมาในวันศุกร์ที่ 11 กุมภาพันธ์ พ.ศ. 2565 เขาได้ยื่นหนังสือลาออกจากสมาชิกพรรคประชาธิปัตย์ โดยให้เหตุผลว่าไม่พอใจที่ทางพรรคเปิดตัวผู้สมัครคนอื่นในเขตของตัวเอง ในวันจันทร์ที่ 28 พฤศจิกายน พ.ศ. 2565 สุรเชษฐ์ได้เดินทางไปสมัครเป็นสมาชิกพรรครวมไทยสร้างชาติ พร้อมกับพงศ์สินธุ์ เสนพงศ์ น้องชายของเทพไท เสนพงศ์

### สมาชิกสภาผู้แทนราษฎร
สุรเชษฐ์ มาศดิตถ์ ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครศรีธรรมราช สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอทุ่งสง
หมวดหมู่:สกุลมาศดิตถ์
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:นักการเมืองพรรคประชาธิปัตย์
หมวดหมู่:พรรครวมไทยสร้างชาติ
หมวดหมู่:บุคคลจากคณะศึกษาศาสตร์ มหาวิทยาลัยสงขลานครินทร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อำเภอดงหลวง

**ดงหลวง ** เป็นอำเภอในจังหวัดมุกดาหาร

## ที่ตั้งและอาณาเขต
อำเภอดงหลวงตั้งอยู่ทางตอนเหนือสุดของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
* **ทิศเหนือ** ติดต่อกับอำเภอเต่างอย  (จังหวัดสกลนคร) และ อำเภอนาแก  (จังหวัดนครพนม)
* **ทิศตะวันออก** ติดต่อกับอำเภอธาตุพนม (จังหวัดนครพนม) และอำเภอเมืองมุกดาหาร 
* **ทิศใต้** ติดต่อกับอำเภอเมืองมุกดาหารและอำเภอคำชะอี
* **ทิศตะวันตก** ติดต่อกับอำเภอเขาวงและอำเภอนาคู (จังหวัดกาฬสินธุ์)
[thumb|275x275px|[อุทยานแห่งชาติภูผายล]]

## ประวัติ
พื้นที่อำเภอดงหลวงเดิมอยู่ในเขตของเมืองมุกดาหาร โอนไปขึ้นกับอำเภอนาแกในปี พ.ศ. 2450 จึงมีฐานะเป็นตำบลในอำเภอนาแก จังหวัดนครพนม โดยมีชาวผู้ไทยเป็นส่วนใหญ่กระจายอยู่ใน 13 หมู่บ้าน คือ บ้านก้านเหลืองดง บ้านหนองแคน บ้านหนองบัว บ้านหนองหนาว บ้านชะโนด บ้านกกตูม บ้านนาโคกกุง บ้านขัวสูง บ้านแก่งนาง บ้านกกกอก บ้านส้านแว้ บ้านคำผักกูด และบ้านนาหินกอง ต่อมาในปี พ.ศ. 2519 ทางราชการพิจารณาสภาพพื้นที่ทางด้านใต้ของอำเภอนาแกห่างไกลคมนาคม เจ้าหน้าที่ของรัฐออกตรวจตราและเยี่ยมเยียนราษฎรไม่ทั่วถึง พื้นที่ด้านใต้ 3 ตำบลมีพื้นที่มากกว่า 1,071.1 ตารางกิโลเมตรซึ่งมีพื้นที่มากกว่าสังกัดอำเภอเดิม ปี พ.ศ. 2520 จึงแยกตำบลดงหลวง ตำบลกกตูม และตำบลหนองบัว ของอำเภอนาแก ตั้งขึ้นเป็นกิ่งอำเภอ 1 แห่ง เรียกว่า **กิ่งอำเภอดงหลวง** ตามประกาศกระทรวงมหาดไทยลงวันที่ 3 มีนาคม พ.ศ. 2520 โดยมีผลบังคับตั้งแต่วันที่ 1 เมษายน ปีเดียวกัน 

รวมทั้งปี พ.ศ. 2523 ได้ตั้งตำบลหนองแคน โดยแยก 11 หมู่บ้านออกจากตำบลดงหลวง ก่อนที่ปี พ.ศ. 2524 เขตหมู่ 7 บ้านมะนาว ตำบลคำพี้ ของอำเภอนาแกได้แจ้งแก่ทางราชการว่าไปติดต่อราชการกับกิ่งอำเภอดงหลวงซึ่งมีระยะทางเพียง 36 กิโลเมตร สะดวกกว่าไปติดต่อกับอำเภอนาแกที่มีระยะทางถึง 56 กิโลเมตร จึงแยกพื้นที่หมู่ 7 บ้านมะนาว ของตำบลคำพี้ อำเภอนาแก มาขึ้นกับตำบลหนองแคน กิ่งอำเภอดงหลวง ในปี พ.ศ. 2525 รัฐบาลได้ออกพระราชบัญญัติจัดตั้งจังหวัดมุกดาหาร ยกฐานะอำเภอมุกดาหารเป็นจังหวัด รวมกับอำเภอคำชะอี อำเภอดอนตาล อำเภอนิคมคำสร้อย กิ่งอำเภอดงหลวง และกิ่งอำเภอหว้านใหญ่ ตั้งแต่วันที่ 27 กันยายน พ.ศ. 2525 โดยการโอนกิ่งอำเภอดงหลวง อำเภอนาแก จังหวัดนครพนม มาขึ้นกับอำเภอเมืองมุกดาหารแทน

กิ่งอำเภอดงหลวงได้ดำเนินการจัดตั้งตำบลเพิ่ม โดยในปี พ.ศ. 2526 ได้แยก 7 หมู่บ้านของตำบลหนองบัว ตั้งเป็น ตำบลชะโนดน้อย เนื่องจากหลักเกณฑ์การจัดตั้งอำเภอต้องมีตำบลไม่น้อยกว่า 5 ตำบล ก่อนที่จะยกฐานะขึ้นเป็น **อำเภอดงหลวง** พร้อมกับอำเภอลานกระบือ จังหวัดกำแพงเพชร อำเภอบัวเชด จังหวัดสุรินทร์ อำเภอทรายมูล จังหวัดยโสธร และอำเภอแม่เมาะ จังหวัดลำปาง โดยพระราชกฤษฎีกาเมื่อวันที่ 16 กรกฎาคม พ.ศ. 2527 และตั้งตำบลลำดับที่ 6 ของทางอำเภอ โดยแยก 8 หมู่บ้านในเขตตำบลหนองแคน ตั้งเป็น ตำบลพังแดง ในปี พ.ศ. 2527 จนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอดงหลวงแบ่งพื้นที่การปกครองออกเป็น 6 ตำบล 60 หมู่บ้าน ได้แก่

### การปกครองส่วนท้องถิ่น
ท้องที่อำเภอดงหลวงประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลดงหลวง** ครอบคลุมพื้นที่ตำบลดงหลวงทั้งตำบล 
* **เทศบาลตำบลหนองแคน** ครอบคลุมพื้นที่ตำบลหนองแคนทั้งตำบล
* **เทศบาลตำบลกกตูม** ครอบคลุมพื้นที่ตำบลกกตูมทั้งตำบล
* **องค์การบริหารส่วนตำบลหนองบัว** ครอบคลุมพื้นที่ตำบลหนองบัวทั้งตำบล
* **องค์การบริหารส่วนตำบลชะโนดน้อย** ครอบคลุมพื้นที่ตำบลชะโนดน้อยทั้งตำบล
* **องค์การบริหารส่วนตำบลพังแดง** ครอบคลุมพื้นที่ตำบลพังแดงทั้งตำบล

## อ้างอิง

ดงหลวง
ลูสยัวร์ไมด์

**ลูซ ยัวร์ มายด์** () เป็นซิงเกิลที่ 24 ของโบอา  เป็นแม็กซี่ซิงเกิลที่ประกอบด้วยเพลงหน้าเออย่าง LOSE YOUR MIND โดยร่วมร้องกับยูทากะ ฟุรุคาวะแห่งวง DOPING PANDA และเพลงหน้าบีอย่างเพลง Smlie Again วางจำหน่ายวันที่ 12 ธันวาคม พ.ศ. 2550  โดยซิงเกิลนี้เปิดตัวในอันดับที่ 5 ของออริกอนชาร์ต  ด้วยยอดขาย 18,814 แผ่น  

เพลง Smile Again เป็นเพลงประกอบรายการโดโย ไวด์ เกคิโจ ทางช่องทีวีอาซาฮี

## รายชื่อเพลง
# LOSE YOUR MIND feat.Yutaka Furukawa from DOPING PANDA
# Smile again　
# LOSE YOUR MIND feat.Yutaka Furukawa from DOPING PANDA (instrumental)
# Smile again (instrumental)　

## มิวสิกวิดีโอ
# LOSE YOUR MIND feat.Yutaka Furukawa from DOPING PANDA Music Clip
# LOSE YOUR MIND feat.Yutaka Furukawa from DOPING PANDA Music Clip Making
## การแสดงสด
*24 พฤศจิกายน  พ.ศ. 2550 - Music Fair21 - "LOSE YOUR MIND"
*7 ธันวาคม  พ.ศ. 2550 - Music Station - "LOSE YOUR MIND"
*15 ธันวาคม  พ.ศ. 2550 - Music Japan - "LOSE YOUR MIND" 
*16 ธันวาคม  พ.ศ. 2550 - CDTV - "LOSE YOUR MIND"

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2550
หมวดหมู่:เพลงญี่ปุ่น
หมวดหมู่:เพลงของโบอา
ชายน์วีอาร์! / เอิร์ธซอง

**ชายน์ วี อาร์! / เอิร์ธซอง** () เป็นซิงเกิลภาษาญี่ปุ่นลำดับที่ 9 ของโบอาในรูปแบบของดับเบิ้ล เอ ไซด์ ซิงเกิล  วางขายเมื่อวันที่ 14 พฤษภาคม  [พ.ศ. 2546  โดยเพลง Shine We Are! เป็นเพลงในอัลบั้ม Love & Honesty กับ BEST OF SOUL  ส่วนเวอร์ชันเกาหลีจะอยู่ในอัลบั้มที่ 3.5 ที่ชื่อว่า Shine We Are!  ซิงเกิลนี้เปิดตัวสัปดาห์แรกที่อันดับ 2 ของออริกอนชาร์ต  และมียอดขายรวมมากกว่า 140,000 แผ่น

เพลง Shine We Are! เป็นเพลงประกอบโฆษณาเครื่องดื่ม "คาลปิสวอเตอร์" และ "อะมิโนคาลปิส" ของเครื่องดื่มยี่ห้อคาลปิโก้  ส่วนเพลง Earthsong เป็นเพลงประกอบโฆษณางาน COME COME HONDA Fair ของรถยนต์ฮอนด้า

== รายชื่อเพลง ==
# Shine We Are! 
# Earthsong  
# VALENTI(Junior Vasquez Radio Mix) 
# Shine We Are!(Instrumental) 
# Earthsong(Instrumental) 

== ชาร์ต ==
;ออริกอนชาร์ต (ในญี่ปุ่น)



[หมวดหมู่:ซิงเกิลในปี พ.ศ. 2545
หมวดหมู่:เพลงญี่ปุ่น
หมวดหมู่:เพลงของโบอา